****

**TERMENI DE REFERINȚĂ**

**Denumirea funcției/poziției:** ***Consultant în domeniul finanțelor publice***.

**Proiect:** “***Servicii sociale durabile pentru persoanele cu dizabilități mintale în contextul descentralizării finanțelor publice locale” finanțat de Fundația Soros Moldova.***

Proiectul “Servicii sociale durabile pentru persoanele cu dizabilități mintale în contextul descentralizării finanțelor publice locale”este implementat de către Asociaţia Keystone Human Services International Moldova (în continuare Keystone Moldova) în parteneriat cu Ministerul Muncii, Protecţiei Sociale şi Familiei al Republicii Moldova (în continuare MMPSF). Proiectul este realizat cu susținerea financiară a Programului Sănătate Publică / Inițiative în Sănătate Mintală al Fundației Soros-Moldova în perioada octombrie 2015-decembrie 2016. Scopul proiectului este asigurarea durabilității serviciilor și reformelor inițiate în domeniul dezinstituționalizării și incluziunii sociale a persoanelor cu dizabilități mintale. Proiectul urmărește două obiective generale:

1. Suport APL din 10 raioane în continuarea reformei de dezinstituționalizare și asigurarea calității serviciilor sociale dezvoltate în cadrul Programului ”Comunitate Incluzivă – Moldova”.
2. Suport MMPSF în implementarea Convenției ONU privind drepturile persoanelor cu dizabilități (suport în elaborarea Planului Național de incluziune socială a persoanelor cu dizabilități și îmbunătățirea mecanismului de finanțare a serviciile sociale).

Pentru implementarea Obiectivului 2, Keystone Moldova în parteneriat cu MMPSF vor selecta un consultant în domeniul finanțelor publice care va acorda asistență și mentorat echipei Keystone Moldova și Grupului de lucru intersectorial pentru elaborarea unui mecanism de finanțare a serviciilor sociale standardizat la nivel național creat de către MMPSF.

**Responsabilitățile consultantului:**

|  |  |  |  |
| --- | --- | --- | --- |
|  | **Activitatea**  | **Perioada**  | **Nr. de zile de consultanță**  |
|  1 | Identificarea riscurilor de finanțare a serviciilor sociale în contextul implementării Legii nr. 397-XV din 16.10.2003 privind finanțele publice locale și a Legii nr. 435 din 28.12.2006 privind descentralizarea administrativă și informarea Grupului de lucru intersectorial despre măsurile de litigare a riscurilor  | Iulie 2016  | 5 zile |
| 2 | Analiza practicilor europene cu privire la standardele de cost, mecanismul de finanțare a serviciilor și elaborarea unui pachet minim (critic) de servicii sociale pentru diferite categorii de populație care se află în condiții de vulnerabilitate | Iulie 2016  | 9 zile |
| 3 | Elaborarea costurilor pentru pachetul minim de servicii propus spre finanțare de la bugetul de stat | August 2016  | 8 zile |
| 4 | Analiza posibilităților de redirecționare a resurselor financiare destinate serviciilor rezidențiale de îngrijire a persoanelor cu dizabilități mintale severe, la servicii sociale comunitare în procesul de transformare a instituțiilor rezidențiale și elaborarea unor instrucțiuni de elaborare a costurilor pentru dezvoltarea serviciilor comunitare  | Iulie - August 2016  | 5 zile |
| 5 | Asigurarea activităților de mentorat în procesul de elaborare a mecanismului de finanțare a serviciilor sociale  | Iulie – Septembrie 2016  | 3 zile |
|  | **Total**  |  | **30 zile consultanță**  |

**Produse finale:**

* Document de analiză a riscurilor privind finanțarea serviciilor sociale
* Pachetului minim (critic) de servicii elaborat;
* Costurile pentru pachetul minim de servicii dezvoltate și discutate în cadrul Grupului de lucru intersectorial;
* Instrucțiuni de elaborare a bugetelor instituțiilor rezidențiale în perioada de transformare de la servicii de tip rezidențiale la servicii comunitare.

**Cerințe de calificare**:

* Studii universitare sau postuniversitare în domeniile finanțe publice, științe economice, juridice, politice
* Experiență de cel puțin 5 ani în domeniul finanțelor publice
* Capacități analitice dezvoltate și experiență în elaborarea documentelor de analiză și elaborare a propunerilor de modificare a actelor normative și legislative
* Experiență de comunicare cu reprezentanții autorităților publice centrale și locale, organizațiilor guvernamentale.

**Procedura de aplicare:**

Persoanele interesate sunt încurajate să trimită dosarul, care să conțină: **CV-ul** cu descrierea experienței relevante, datele de contact a 2 persoane de referință și **propunerea financiară** (costul unei zile de lucru).

Vă rugăm să trimiteți dosarul la: khsima@keystonehumanservices.org cu mențiunea „**Consultant în domeniul finanțelor publice**” până la data de **25 Iunie 2016.**

Pentru mai multe informații despre activitățile Keystone Moldova vă rugăm să accesați site-ul [www.keystonemoldova.md](http://www.keystonemoldova.md).